

 Z A P I S N I K

43. sjednice Vijeća Mjesnog odbora Klaka,

održane 23. prosinca 2024.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč,  Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić,  Hrvoje Telišman

NENAZOČNI ČLANOVI VIJEĆA:  Domagoj Cindrić, Tatjana Huljak

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 43. sjednicu Vijeća Mjesnog odbora.

Na prijedlog predsjednika vijećnici su održali minutu šutnje u spomen na tragično preminulog dječaka u Osnovnoj školi Prečko, 20.12.2025.

Bez rasprave, jednoglasno, Vijeće prihvaća tekst Zapisnika 42. sjednice Vijeća, održane 28. studenoga 2024. bez izmjena.

Na prijedlog predsjednika Vijeće jednoglasno utvrđuje dopunu dnevnoga reda:
Prijedlog za postavljanje prometnih stupića između zgrada Grižanska ulica 12 i Garešnička ulica 39 – donošenje zaključka
D N E V N I   R E D:

1. Plan potreba za aktivnostima, programima i projektima unapređenja kvalitete života građana Mjesnog odbora Klaka za 2025.

2. Povremeno korištenje prostora mjesne samouprave, Zdenka Škreba 3, za potrebe Pčelarske udruge „Propolis“ – donošenje zaključka
3. Prijedlog za hitnu sanaciju platoa i stepenica u Klekovačkoj 30 – 32 – 34 – donošenje zaključka
4. Prijedlog za postavljanje prometnih stupića između zgrada Grižanska ulica 12 i Garešnička ulica 39 – donošenje zaključka
5. Pitanja, prijedlozi i obavijesti 
Ad 1. Plan potreba za aktivnostima, programima i projektima unapređenja kvalitete života građana Mjesnog odbora Klaka za 2025.
 Članovi Vijeća primili su pisani materijal uz poziv.

 Nakon provedene rasprave u kojoj sudjeluju svi članovi Vijeća, Vijeće jednoglasno, donosi
Plan potreba za aktivnostima, programima i projektima unapređenja kvalitete života građana Mjesnog odbora Klaka za 2025.
/Plan potreba se nalazi u privitku ovog zapisnika i njegov je sastavni dio/
Ad 2.
Zahtjev za povremeno korištenje prostora mjesne samouprave, Zdenka Škreba 3, za potrebe Pčelarske udruge „Propolis“
Članovi Vijeća primili su pisani materijal uz poziv.

Vijeće jednoglasno donosi
Z A K LJ U Č A K

o davanju na povremeno korištenje prostora mjesne samouprave

I. Vijeće Mjesnog odbora  Klaka odobrava povremeno korištenje prostora u objektu mjesne samouprave Klaka, Zdenka Škreba 3, za potrebe Pčelarske udruge „Propolis“.
II. Prostor će se koristiti utorkom od 17,00 do 19,00 sati.
Ad 3. Prijedlog za hitnu sanaciju platoa i stepenica u Klekovačkoj 30 – 32 – 34

 Članovi Vijeća primili su pisani materijal uz poziv.

 Nakon provedene rasprave u kojoj sudjeluju svi članovi Vijeća, Vijeće jednoglasno, donosi
Z A K LJ U Č A K

o prijedlogu  za hitnu sanaciju platoa i stepenica u Klekovačkoj 30 – 32 – 34

I. Vijeće Mjesnog odbora Klaka suglasno je s prijedlogom građana za hitnu sanaciju platoa i stepenica na istočnoj strani stambene zgrade Klekovačka 30 – 32 – 34.

II. Vijeće je uvidom u katastar utvrdilo da se predmetna površina nalazi na k. č. 4979/1 i k. č. 4979/2 , k.o. Dubrava te da su obje čestice u vlasništvu Grada Zagreba.

III. Vijeće je utvrdilo da predmetni plato ima iznimno frekventan promet pješaka, a koriste ju kako stanari obližnjih zgrada, tako i ostali građani, a posebno stanovnici Klake na dnevnoj bazi, jer je predmetni plato koridor prema tramvajskoj i autobusnoj stanici, pošti, domu zdravlja, itd.

IV. Vijeće je utvrdilo da je predmetni plato desetljećima oštećen, da su oštećenja povećana i to pogotovo nakon nedavnih potresa.

V. Vijeće utvrdilo da su poslovni prostori, koji imaju ulaz s platoa u vlasništvu Grada Zagreba i da je jedan od korisnika poslovnih prostora i dječji vrtić.

VI. Vijeće apelira na hitnu kompletnu, stručnu sanaciju predmetnog platoa i stepeništa na k.č. 4979/1 i k.č. 4979/2 k. o. Dubrava, ne samo radi očuvanja estetike i funkcionalnosti, već i kako bi se spriječili potencijalni padovi i ozljede građana, a sve u svrhu zaštite interesa Grada Zagreba.
Prilog ovom zaključku je zahtjev građana s fotografijama.

Ad 4. Prijedlog za postavljanje prometnih stupića između zgrada Grižanska ulica 12 i Garešnička ulica 39
Članovi Vijeća primili su pisani materijal
Nakon provedene rasprave u kojoj sudjeluju svi članovi Vijeća, Vijeće jednoglasno, donosi
Z A K LJ U Č A K
o prijedlogu za postavljanje prometnih stupića između zgrada Grižanska ulica 12 i Garešnička ulica 39
I. Vijeće je utvrdilo da se nogostup koji se nalazi između zgrada Grižanska ulica 12 i Garešnička ulica 39 učestalo koristi za parkiranje osobnih vozila te se time ugrožavaju sigurnost i prohodnost za pješake, a komunalna vozila bivaju onemogućena prazniti posude za otpad.

II. Vijeće traži da se, u svrhu sprječavanja parkiranja i prolaženja vozila, između navedenih zgrada u Garešničkoj ulici na nogostup postave tri stupića u razmaku od 1,5m, na način da ostane dovoljno prostora za pražnjenje kontejnera, prolaz pješaka i biciklista.
KLASA: 024-08/24-003/2595
URBROJ: 251-13-11-5/010-24-2
Zagreb, 23. prosinca 2024.

Zapisnik sastavio Toma Kukoč,

predsjednik Vijeća

   Vijeća Mjesnog odbora 





















Toma Kukoč

